मनसे से गठबंधन : शिवसेना की बीजेपी को 'चेतावनी'  
शिवसेना सांसद और प्रवक्ता संजय राउत ने लिखा है कि राज ठाकरे की एमएनएस के साथ जाने का सपना देखने वालों को अब कोई दूसरा रास्ता खोजना होगा।
राष्ट्रीय जनतांत्रिक गठबंधन (एनडीए) की महत्वपूर्ण घटक तथा महाराष्ट्र में भारतीय जनता पार्टी (बीजेपी) की सहयोगी शिवसेना के साथ उसके रिश्तों में खिंचाव बढ़ता जा रहा है। इसके ताजातरीन सबूत के तौर पर शिवसेना के मुखपत्र 'सामना' में प्रकाशित आलेख को देखा जा सकता है, जिसमें पार्टी सांसद और प्रवक्ता संजय राउत ने लिखा है कि राज ठाकरे की महाराष्ट्र नवनिर्माण सेना (एमएनएस) के साथ जाने का सपना देखने वालों को अब कोई दूसरा रास्ता खोजना होगा।
माना जा रहा है कि राउत ने इस आलेख के जरिये सहयोगी बीजेपी पर निशाना साधा है, जो पिछले कुछ समय से एमएनएस के साथ जाने की बात कहकर शिवसेना पर दबाव बनाए हुए थी। दरअसल, हाल ही में शिवसेना के कार्यकारी अध्यक्ष उद्धव ठाकरे के अस्पताल में भर्ती होने के दौरान उनके चचेरे भाई और एमएनएस प्रमुख राज ठाकरे कई बार वहां पहुंचे, और उन्हें अपनी ही गाड़ी में घर भी ले गए थे, जिसके बाद राउत का यह लेख प्रकाशित होना नए गठबंधन के संकेत दे रहा है।    

माना जा रहा है कि राउत ने इस आलेख के जरिये सहयोगी बीजेपी पर निशाना साधा है, जो पिछले कुछ समय से एमएनएस के साथ जाने की बात कहकर शिवसेना पर दबाव बनाए हुए थी। दरअसल, हाल ही में शिवसेना के कार्यकारी अध्यक्ष उद्धव ठाकरे के अस्पताल में भर्ती होने के दौरान उनके चचेरे भाई और एमएनएस प्रमुख राज ठाकरे कई बार वहां पहुंचे, और उन्हें अपनी ही गाड़ी में घर भी ले गए थे, जिसके बाद राउत का यह लेख प्रकाशित होना नए गठबंधन के संकेत दे रहा है।